אדם שלזינגר

אדם שלזינגר (באנגלית: Adam Lyons Schlesinger; 31 באוקטובר 1967 – 1 באפריל 2020) היה מוזיקאי, כותב שירים, מלחין ומפיק מוזיקלי יהודי-אמריקאי. הוא היה חבר מייסד של הלהקות פונטיינס אוף ויין, Ivy ו-Tinted Windows, וכן חבר בלהקת Fever High. שלזינגר כתב שירים עבור טלוויזיה וקולנוע, וזכה בשלושה פרסי אמי, גראמי, ופרס ASCAP למוזיקה פופולרית. כמו כן, הוא היה מועמד לפרסי אוסקר, טוני וגלובוס הזהב. הוא נפטר מסיבוכים של נגיף הקורונה בגיל 52.

שלזינגר נולד בעיר ניו יורק ב-31 באוקטובר 1967, בן לברברה (לבית ברנת'ל), יחצנית, וסטיבן שלזינגר. הוא היה בן דוד של השחקן ג'ון ברנטל. סבו היה המוזיקאי מורי ברנת'ל (1911–2010). הוא גדל במשפחה יהודית חילונית במנהטן, ניו יורק, ובמונטקלייר, ניו ג'רזי, ולמד בתיכון מונטקלייר בניו ג'רזי. הוא קיבל תואר ראשון בפילוסופיה מויליאמס קולג' בוויליאמסטאון, מסצ'וסטס.

 קריירה 
 קולנוע 
בנוסף לכתיבה והפקה משותפת של שיר הנושא למה שאת עושה לי, שלזינגר הלחין את "Master of the Seas" עבור עידן הקרח 4: יבשת בתנועה, שבוצע על ידי ג'ניפר לופז, פיטר דינקלג' ואחרים. הוא כתב והפיק שלושה שירים עבור מילים ולחן, ומוזיקה שלו הופיעה בסרטים כמו הפנטזיה של הל, שבו הוא כתב את הפסקול עם להקת Ivy; רובוטס; משתגעים על מרי; אני, עצמי ואיירין; ; מת לצעוק; בית ספר לאמנות; קדחת המגרש; המועמד ממנצ'וריה; בגלל ווין-דיקסי; מחוז אורנג'; שבועיים מראש; ועוד.

 שירים שבוצעו על ידי אמנים אחרים 
 "Our Own World", "I Was There", ו-"House of Broken Gingerbread" עבור המאנקיז
 "Everybody Loves Music" בביצוע ניקי מינאז', פט מונהאן וקן ג'ונג בטקס פרסי המוזיקה של בילבורד
 "I Guess It's American" עבור Superdrag (נכתב בשיתוף עם ג'ון דייוויס)
 "I Am What I Am" עבור האחים ג'ונאס
 "Hackensack" (גרסת כיסוי של פונטיינס אוף ויין) בביצוע קייטי פרי
 "Perfect Night" בביצוע שרה סילברמן וויל.איי.אם
 "1-800 Clap Your Hands", "Marisol", "You Get Me Through", "Double Talk" ו-"Jerkface Loser Boyfriend" עבור אמילי אוסמנט
 שמונה שירים עבור התוכנית המיוחדת של סטיבן קולבר, , בביצוע סטיבן קולבר, ג'ון סטיוארט, פייסט, ג'ון לג'נד, וילי נלסון, אלביס קוסטלו וטובי קית' (נכתבו בשיתוף עם דייוויד ג'וורבאום)
 "I'll Say It" עבור קתי גריפין
 "Text Me Merry Christmas" בביצוע Straight No Chaser עם קריסטן בל
 "Tantalized", "All Work", "That's So Typical", "Spit It Out" ו-"Looks Good on Paper" עבור Fever High

 בטלוויזיה 
הוא הלחין לתוכניות טלוויזיה רבות שירים, פסקולים ושירי נושא כגון "אני אוהב אותך, אמריקה", "המופע של מאיה רודולף", "חג מולד של קולבר: המתנה הגדולה מכולם!", פרסי טוני 2011 ו-2012, פרסי אמי 2011 ו-2013, ביג טיים ראש, כלב חשאי, גוד לאק צ'ארלי, להקת הפרש ביט, קתי, שיחות מלוכלכות, פרסי המוזיקה של בילבורד, חבורת הגופים, המופע של הווארד סטרן, רחוב סומסום, ליל הכוכבים הרבים של קומדי סנטרל, הקריקטורות של רוברט סמיגל עבור סאטרדיי נייט לייב, מצעד חג המולד של פארקי דיסני עם ניל פטריק האריס, פרסי הקומדיה (קומדי סנטרל), חלום אמריקאי, בית החולים קינגדום של סטיבן קינג, החותנים, מופע האיש, סופרנובים, מאוחר מדי עם אדם קארולה, מופע דנה קארווי, בית הבאגינג של ג'ון לגוויזמו, מיי קיינד אוף טאון, ג'וני טסט ואחרים. שיריו קיבלו רישיון לשימוש בסדרות טלוויזיה רבות, כולל סקראבס, הוליווד הילס, אחת שיודעת, מלרוז פלייס, פליסיטי, רוזוול ואחרות.

 חיים אישיים 
ב-30 בינואר 1999, שלזינגר נישא לקתרין מישל, מעצבת גרפית ובוגרת ייל . הם נפגשו בשנת 1996 בבר הרדיו WXOU, בר ששלזינגר נהג לפקוד יחד עם כריס קולינגווד, מייסד שותף של להקת Fountains of Wayne, כשהקימו את הלהקה.  הם התגרשו בשנת 2013. לשלזינגר ולמישל היו שתי בנות, סיידי וקלייר. 

ב-1 באפריל 2020, במהלך מגפת הקורונה בארצות הברית, שלזינגר נפטר מסיבוכים של נגיף הקורונה בבית חולים בפוקיפסי, ניו יורק, בגיל 52. הוא נמצא חיובי לנגיף, אושפז בבית חולים ומחובר למכונת הנשמה במשך יותר משבוע לפני מותו. 
 קישורים חיצוניים 

 הערות שוליים 

}
קטגוריה:מלחינים יהודים אמריקאים
קטגוריה:מלחיני קולנוע יהודים
קטגוריה:מלחיני קולנוע אמריקאים
קטגוריה:מפיקים מוזיקליים יהודים אמריקאים
קטגוריה:בוגרי ויליאמס קולג'
קטגוריה:זוכי פרס אמי לבידור בפריים טיים
קטגוריה:יהודים זוכי פרס גראמי
קטגוריה:אמריקאים שנולדו ב-1967
קטגוריה:אמריקאים שנפטרו ב-2020